Департман за србистику Филозофског факултета Универзитета у Нишу

Правној служби Филозофског факултета у Нишу

Наставно-научном већу Филозофског факултета у Нишу

ПРЕДЛОГ ОДЛУКЕ

Предмет: Давање одобрења за одржавање окружних нивоа Књижевне олимпијаде и Такмичења из српског језика и језичке културе за средњошколце из Нишавског округа у школској 2025/26. години на Филозофском факултету у Нишу и именовање Тима за организацију

Веће Департмана за србистику се на електронској седници одржаној 21. 1. 2026. године позитивно изјаснило о давању одобрења за одржавање ваннаставне активности у виду организације окружних нивоа Књижевне олимпијаде и Такмичења из српског језика и језичке културе за средњошколце из Нишавског округа у школској 2025/26. години на Филозофском факултету у Нишу и именовању Тима за организацију.

Према Календару такмичења за средње школе у 2025/26. години, окружни ниво Књижевне олимпијаде је 7. 3. 2026. од 12 сати, а окружни ниво Такмичења из српског језика и језичке културе је 28. 3. 2026. од 9 сати. У случају промене термина од стране Министарства просвете и/или Друштва за српски језик и књижевност Србије, биће уважени нови термини.

Тим за организацију, који чине наставници Департмана за србистику:

1) Др Александра Јанић Митић;

2) Др Ивана Митић;

3) Др Јелена Стошић.

Предлог одлуке упућује се Наставно-научном већу Филозофског факултета у Нишу на даље разматрање.

|  |  |
| --- | --- |
| У Нишу, 22. 1. 2026. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | Проф. др Александра Јанић Митић,  управник Департмана |
|  |  |